# Az Európai Unió C 247A/2019

| | ISSN 1977-0979 |
| --- | --- |
| Az Európai Unió
  Hivatalos Lapja | C 247A |
| | |
| Magyar nyelvű kiadás | Tájékoztatások és közlemények | 62. évfolyam2019. július 23. |

ISSN 1977-0979

Az Európai Unió

Hivatalos Lapja

C 247A

Magyar nyelvű kiadás

Tájékoztatások és közlemények

62. évfolyam2019. július 23.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Tanács |
| 2019/C 247 A/01 | Az európai unió tanácsa Álláshirdetés – CONS/AD/147/19 | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Tanács

2019/C 247 A/01

Az európai unió tanácsa Álláshirdetés – CONS/AD/147/19

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Tanács

| 23.7.2019 | HU | Az Európai Unió Hivatalos Lapja | CA 247/1 |
| --- | --- | --- | --- |

23.7.2019

HU

Az Európai Unió Hivatalos Lapja

CA 247/1

---

Az európai unió tanácsa Álláshirdetés – CONS/AD/147/19

(2019/C 247 A/01)

ÁLTALÁNOS INFORMÁCIÓK

| Szervezeti egység | JUR.5, Jogi Szolgálat, Bel- és igazságügy |
| --- | --- |
| Munkavégzés helye | Brüsszel, Justus Lipsius épület |
| Beosztás | Igazgató |
| Tisztségcsoport és besorolási fokozat | AD 14–15 |
| Személyi biztonsági ellenőrzés szintje | „EU SECRET” szint |
| A PÁLYÁZAT BENYÚJTÁSÁNAK HATÁRIDEJE: | 2019. szeptember 13. – déli 12 óra (brüsszeli idő szerint) |

Szervezeti egység

JUR.5, Jogi Szolgálat, Bel- és igazságügy

Munkavégzés helye

Brüsszel, Justus Lipsius épület

Beosztás

Igazgató

Tisztségcsoport és besorolási fokozat

AD 14–15

Személyi biztonsági ellenőrzés szintje

„EU SECRET” szint

A PÁLYÁZAT BENYÚJTÁSÁNAK HATÁRIDEJE:

2019. szeptember 13. – déli 12 óra (brüsszeli idő szerint)

Magunkról

A Tanács Főtitkársága segítséget nyújt az Európai Tanács és az Európai Unió Tanácsa, valamint az előkészítő szerveik számára tevékenységeik minden területén. Tanácsadást és segítséget biztosít az Európai Tanács és a Tanács tagjai, valamint a két intézmény elnökei számára valamennyi tevékenységi területen. Ebbe a jogi és szakpolitikai tanácsadás, az egyéb intézményekkel való koordináció, kompromisszumok kidolgozása, szövegezési feladatok, valamint az Európai Tanács és a Tanács üléseinek megfelelő előkészítéséhez és lebonyolításához szükséges mindennemű gyakorlati feladat is beletartozik.

A Tanács Jogi Szolgálata az Európai Tanács és a Tanács számára biztosít jogi tanácsadást, és ennek keretében a jogi aktusok jogszerűsége, valamint a megfelelő minőségű szövegezésük biztosítása érdekében segítséget nyújt az Európai Tanács, a Tanács és annak előkészítő szervei, továbbá az elnökség és a Főtitkárság számára. A Tanács más szervezeti egységeivel együttműködésben hozzájárul a jogi szempontból megfelelő és politikailag elfogadható megoldások megtalálásához, és ehhez szükség esetén kreatív megközelítést alkalmaz. Feladatának teljesítése során teljes pártatlansággal nyilvánít véleményt – szóban vagy írásban, a Tanács kérése alapján vagy saját kezdeményezésére – bármilyen jogi természetű kérdésről. A Jogi Szolgálat feladatai közé tartozik az is, hogy az Európai Tanácsot és a Tanácsot az Unió bíróságai előtt folyamatban lévő ügyekben képviselje.

A Jogi Szolgálat állandó célkitűzése, hogy észrevételei kellő időben rendelkezésre álljanak, és hogy azokat a jog maradéktalan tiszteletben tartása, a pártatlanság és az egyértelműség jellemezze.

A Jogi Szolgálat az Unió teljes tevékenységi területét lefedő hat tematikus igazgatóságból, valamint egy, a minőségi jogalkotásért felelős igazgatóságból áll. Az 5. Igazgatóság a bel- és igazságügy, az alapvető jogok, az adatvédelem, valamint a polgárok és a polgári védelem területéhez kapcsolódó kérdésekért felelős.

Amit kínálunk

Igazgatói pozíció az 5. Igazgatóságon, érdekes politikai és jogi környezetben, egy tizenegy fős, magasan képzett jogászokból és támogató személyzetből álló csapat vezetőjeként. Az igazgató feladata, hogy – a főigazgató felügyelete mellett – szakmailag megfelelő módon irányítsa az igazgatóságot és annak erőforrásait, megszervezze tevékenységeit, valamint támogassa és motiválja a személyzetet a munkavégzés során. Az igazgató biztosítja az igazgatóság által nyújtott szolgáltatások és termékek minőségét, valamint a hatékony kommunikációt és együttműködést az igazgatóságon belül, a többi igazgatósággal és a Főtitkárság más szolgálataival.

Feladata továbbá, hogy saját kezdeményezésére vagy kérésre tanácsadással szolgáljon, illetve írásos vagy szóbeli véleményeket fogalmazzon meg magas szinten jogi és intézményi kérdésekben a Tanács, az Állandó Képviselők Bizottsága vagy egyéb előkészítő szervek számára, valamint a Tanács főtitkára részére. Az igazgató az igazgatóság hatáskörébe tartozó területeken tanácsadást nyújt az elnökségnek és/vagy a Főtitkárságnak a különböző dokumentumok, illetve ügyek jogi vonatkozásaival kapcsolatban, a jogi szempontból megfelelő és politikailag elfogadható megoldások megtalálásához való hozzájárulás érdekében.

Figyelemmel kíséri a Tanács, valamint a Coreper és szükség esetén az egyéb előkészítő szervek munkáját, részt vesz az üléseken, továbbá adott esetben a tájékoztatókon és/vagy a tárgyalásokon is, elősegítve, hogy kompromisszumok és megoldások szülessenek. Igazgatói szinten képviseli a Jogi Szolgálatot a Tanács Főtitkárságán belül és azon kívül is, mindenekelőtt annak a soros elnökséggel, illetve az egyéb intézményekkel fennálló kapcsolataiban. Segíti és képviseli az Európai Tanácsot és a Tanácsot a különböző jogvitákban, valamint adott esetben képviseli őket az Európai Unió bíróságai előtt.

Az igazgatónak általában módjában áll rugalmas módon tervezni és szervezni a munkát – mindazonáltal a Corepernek és a Tanácsnak az igazgatóság tevékenységi területéhez kapcsolódó ülései befolyásolhatják a munkaidőt –, valamint igénybe veheti a Főtitkárságon biztosított alkalmi távmunka-lehetőséget. Alkalmanként külföldi kiküldetéseken kell részt vennie, általában az EU-n belül, például Luxembourgban és Strasbourgban.

Akit keresünk

Olyan jogászt keresünk, aki kiterjedt ismeretekkel rendelkezik az uniós jogról és az EU működéséről és eljárásairól, valamint jól ismeri az igazgatóság hatáskörébe tartozó szakpolitikai területeket. Előnyt jelent a magas szinten, politikailag érzékeny környezetben történő jogi tanácsadás terén meglévő tapasztalat.

A munkakör betöltéséhez ezenkívül a következő készségek és tapasztalatok szükségesek:

| — | vezetői készség a nemzetközi, multikulturális munkakörnyezetben dolgozó személyzet irányítására, motiválására és mozgósítására, |
| --- | --- |

—

vezetői készség a nemzetközi, multikulturális munkakörnyezetben dolgozó személyzet irányítására, motiválására és mozgósítására,

| — | kiváló kommunikációs készségek, beleértve a jó személyközi kommunikációt és a diplomáciai érzéket, |
| --- | --- |

—

kiváló kommunikációs készségek, beleértve a jó személyközi kommunikációt és a diplomáciai érzéket,

| — | a belső és külső partnerekkel való jó munkakapcsolatok kialakítására és fenntartására vonatkozó képesség, |
| --- | --- |

—

a belső és külső partnerekkel való jó munkakapcsolatok kialakítására és fenntartására vonatkozó képesség,

| — | kreativitás és kezdeményezőkészség az életképes megoldások megtalálása érdekében. |
| --- | --- |

—

kreativitás és kezdeményezőkészség az életképes megoldások megtalálása érdekében.

Mivel a Tanács Főtitkárságának fő munkanyelve az angol és a francia, és más intézményekkel is főleg ezen a két nyelven folyik a kommunikáció, ezért a munkakör betöltéséhez elengedhetetlen e két nyelv egyikének kiváló, másikának pedig jó ismerete. Az Európai Unió további hivatalos nyelveinek ismerete előnyt jelent.

A Tanács Főtitkárságának vezetőivel szemben elvárás, hogy tanácsadással segítsék feletteseik és az érdekelt felek munkáját, irányítsák az alájuk tartozó alkalmazottakat és kezeljék a hozzájuk rendelt pénzügyi erőforrásokat, valamint képviseljék a Főtitkárságot. Ezeket az elvárásokat a Tanács Főtitkárságának horizontális vezetői profilja ismerteti részletesebben.

Mivel a Tanács Főtitkársága ösztönzi a vezetők mobilitását, a jelöltek esetében elvárás, hogy széles körű tapasztalatokkal rendelkezzenek, illetve hogy főtitkársági pályafutásuk során különböző területeken is képesek és hajlandók legyenek feladatokat vállalni.

JELENTKEZÉSI FELTÉTELEK

A pályázóknak a jelentkezés időpontjában az alábbi jelentkezési feltételeknek kell megfelelniük:

a)   Általános feltételek

| — | az Európai Unió valamelyik tagállamának állampolgára, |
| --- | --- |

—

az Európai Unió valamelyik tagállamának állampolgára,

| — | állampolgári jogaival maradéktalanul élhet, |
| --- | --- |

—

állampolgári jogaival maradéktalanul élhet,

| — | a katonai szolgálatra vonatkozó jogszabályi kötelezettségeinek eleget tett. |
| --- | --- |

—

a katonai szolgálatra vonatkozó jogszabályi kötelezettségeinek eleget tett.

b)   Különös feltételek

| — | jogi doktori tanulmányokban való részvételre feljogosító, jogi területen szerzett egyetemi oklevél vagy azzal egyenértékű szakmai képesítés (1), |
| --- | --- |

—

jogi doktori tanulmányokban való részvételre feljogosító, jogi területen szerzett egyetemi oklevél vagy azzal egyenértékű szakmai képesítés (1),

| — | legalább 15 éves releváns szakmai tapasztalat, amelyből legalább 3 éven keresztül tényleges vezetői és szervezési feladatok ellátása. Amennyiben a pályázó három évet töltött jelentős jogi koordinációs felelősséggel járó beosztásban, ez egyenértékűnek minősül a szükséges vezetői tapasztalattal. |
| --- | --- |

—

legalább 15 éves releváns szakmai tapasztalat, amelyből legalább 3 éven keresztül tényleges vezetői és szervezési feladatok ellátása. Amennyiben a pályázó három évet töltött jelentős jogi koordinációs felelősséggel járó beosztásban, ez egyenértékűnek minősül a szükséges vezetői tapasztalattal.

KIVÁLASZTÁSI ELJÁRÁS

– A sikeres jelölt kiválasztásában a kinevezésre jogosult hatóságot kiválasztási tanácsadó bizottság segíti. A kiválasztási tanácsadó bizottságot értékelőközpont segíti munkájában. Az értékelőközpont által készített jelentés két évig marad érvényben azt követően, hogy a szükséges gyakorlatokra sor került, illetve a Főtitkárság és a szóban forgó értékelőközpont közötti keretszerződés lejárt, attól függően, hogy a kettő közül melyik a korábbi időpont.

– A kiválasztási tanácsadó bizottság először a beadott pályázatok alapján értékeli és összehasonlítja valamennyi jelölt végzettségét, szakmai tapasztalatát és jelentkezésük indokát. Az összehasonlító értékelés alapján összeállítja a véleménye szerint legalkalmasabb pályázók listáját, akiket meghív egy első személyes elbeszélgetésre. Mivel az első körös kiválasztás a jelentkezések összehasonlító értékelésén alapul, az álláskövetelmények teljesítése nem feltétlenül garantálja az első elbeszélgetésre történő behívást. Az elbeszélgetést követően a kiválasztási tanácsadó bizottság kiválasztja azokat a pályázókat, akik meghívást kapnak egy külső személyzeti felvételi tanácsadók által, az értékelőközpontban lebonyolított fordulóra, valamint a kiválasztási tanácsadó bizottsággal sorra kerülő második elbeszélgetésre.

A kiválasztási eljárás tervezett menetrendje a következő:

| — | a személyes meghallgatásra kiválasztott jelöltek várhatóan szeptember végéig kapnak értesítést, |
| --- | --- |

—

a személyes meghallgatásra kiválasztott jelöltek várhatóan szeptember végéig kapnak értesítést,

| — | az első elbeszélgetésekre a tervek szerint október elején kerül sor, |
| --- | --- |

—

az első elbeszélgetésekre a tervek szerint október elején kerül sor,

| — | az értékelőközpontban megrendezendő fordulóra várhatóan október második felében kerül sor, |
| --- | --- |

—

az értékelőközpontban megrendezendő fordulóra várhatóan október második felében kerül sor,

| — | az elbeszélgetések második fordulójára a tervek szerint november elején kerül sor. |
| --- | --- |

—

az elbeszélgetések második fordulójára a tervek szerint november elején kerül sor.

MEGJEGYZÉSEK

– E munkakör betöltéséhez a minősített dokumentumokhoz való hozzáférést lehetővé tevő személyi biztonsági tanúsítvány szükséges („EU SECRET”szint). A pályázó jelölteknek hajlandóaknak kell lenniük alávetni magukat a 2013/488/EU tanácsi határozat (2) szerinti biztonsági ellenőrzésnek. A munkakörbe történő tényleges kinevezésre csak akkor kerülhet sor, ha a kiválasztott jelölt érvényes biztonsági tanúsítványt szerzett. Azon jelöltek számára, akiknek a biztonsági ellenőrzésére még nem került sor, a Főtitkárság ideiglenes szerződést ajánl fel arra az időtartamra, amíg a biztonsági ellenőrzési eljárás eredményesen le nem zárul.

– A sikeres jelölteknek készen kell állniuk arra, hogy szükség esetén elvégezzék a Tanács Főtitkárságának vezetőképzői programját.

– Ezen állás meghirdetésére az Európai Unió tisztviselőinek személyzeti szabályzata (3) (a továbbiakban: személyzeti szabályzat) 29. cikke (2) bekezdésével összhangban (rangidős tisztviselői pozíció) kerül sor.

A JELENTKEZÉS MÓDJA

Jelentkezési határidő: 2019. szeptember 13., déli 12 óra (brüsszeli idő szerint).

A pályázatokat e-mailben kell elküldeni azapplications.management@consilium.europa.eu (4)címre, és azoknak a fent megjelölt határidőn belül be kell érkezniük. A határidő lejárta után beérkező jelentkezéseket nem vesszük figyelembe.

A fent megjelölt e-mail-címet kell használni a kiválasztási eljárással kapcsolatos minden levelezésben (az e-mail tárgymezőjében fel kell tüntetni az alábbi címet: CONS/AD/147/19 JUR.5)

A pályázat benyújtása előtt a pályázóknak gondosan ellenőrizniük kell, hogy megfelelnek-e a pályázati feltételeknek, elkerülendő a kiválasztási eljárásból való automatikus kizárásukat.

Kizárólag azokat a jelentkezéseket fogadjuk el, amelyek tartalmazzák az alábbiakat:

| a) | megfelelően kitöltött és dátummal ellátott jelentkezési lap (V. MELLÉKLET); a jelentkezési lap elektronikus formában megtalálható a Tanács honlapján, a következő címen: http://www.consilium.europa.eu/en/general-secretariat/jobs/job-opportunities/ |
| --- | --- |

a)

megfelelően kitöltött és dátummal ellátott jelentkezési lap (V. MELLÉKLET); a jelentkezési lap elektronikus formában megtalálható a Tanács honlapján, a következő címen: http://www.consilium.europa.eu/en/general-secretariat/jobs/job-opportunities/

| b) | részletes önéletrajz (5) és motivációs levél, angol vagy francia nyelven, lehetőség szerint Europass-formátumban (http://europass.cedefop.europa.eu), amely kiterjed a pályázó teljes szakmai pályafutására, és ismerteti többek között a pályázó okleveleit, illetve diplomáit, nyelvismeretét, szakmai tapasztalatait és jelenlegi munkakörét; valamint |
| --- | --- |

b)

részletes önéletrajz (5) és motivációs levél, angol vagy francia nyelven, lehetőség szerint Europass-formátumban (http://europass.cedefop.europa.eu), amely kiterjed a pályázó teljes szakmai pályafutására, és ismerteti többek között a pályázó okleveleit, illetve diplomáit, nyelvismeretét, szakmai tapasztalatait és jelenlegi munkakörét; valamint

| c) | másolat a végzettséget igazoló oklevelekről, valamint a szakmai tapasztalatot igazoló dokumentumokról. Az igazoló dokumentumok kizárólag harmadik féltől származhatnak, a b) pontban említett önéletrajz beküldése nem elegendő. |
| --- | --- |

c)

másolat a végzettséget igazoló oklevelekről, valamint a szakmai tapasztalatot igazoló dokumentumokról. Az igazoló dokumentumok kizárólag harmadik féltől származhatnak, a b) pontban említett önéletrajz beküldése nem elegendő.

A jelentkezéshez mellékelt minden igazoló dokumentumot word, pdf vagy jpg formátumban kell benyújtani, (angol vagy francia nyelven) meg kell nevezni és sorszámmal kell ellátni (I. melléklet, II. melléklet stb.). Csatolni kell a mellékletek jegyzékét is. A felhőalapú adattárolási megoldásokon vagy fájlmegosztási platformokon keresztül érkező jelentkezéseket nem áll módunkban figyelembe venni.

A sikeres jelöltnek be kell mutatnia a fent felsorolt dokumentumok eredeti példányát.

A pályázat kézhezvételéről igazoló e-mailt fogunk küldeni. Amennyiben az igazoló e-mail a pályázati határidő lejártát követő egy héten belül nem érkezik meg, kérjük vegye fel a kapcsolatot az alábbi címen: applications.management@consilium.europa.eu

ESÉLYEGYENLŐSÉG

A Tanács Főtitkársága elkötelezett az esélyegyenlőség elvének érvényesítése mellett (lásd a II. MELLÉKLETET) A nemek közötti egyenlőség előmozdítása érdekében a Főtitkárság szorgalmazza a női pályázók jelentkezését, a nők ugyanis jelenleg alulreprezentáltak vezetői szinten.

A Humánerőforrás-igazgatóság a felvételi eljárás során segítséget nyújt a fogyatékossággal élő személyeknek. Észszerű keretek között lehetőség van a munkakörülmények hozzáigazítására a fogyatékossággal élő munkatársak igényeihez. További információkért kérjük, forduljon az Esélyegyenlőségi Hivatalhoz

A PÁLYÁZATOK FELÜLVIZSGÁLATA

A felülvizsgálati kérelmekkel, a jogorvoslati lehetőségekkel és az európai ombudsmannál való panasztétellel kapcsolatos eljárásokat ezen álláshirdetés III. MELLÉKLETE ismerteti.

ADATVÉDELEM

A személyes adatok kezelésére vonatkozó szabályokat ezen álláshirdetés IV. MELLÉKLETE ismerteti.

---

(1)  Az Európai Unió tisztviselőinek személyzeti szabályzata (a továbbiakban: személyzeti szabályzat) 5. cikke (3) bekezdésének c) pontja előírja, hogy a pályázó rendelkezzen legalább a következőkkel:

| i. | oklevéllel igazolt, befejezett egyetemi tanulmányoknak megfelelő végzettség, ha az egyetemi képzés szokásos ideje négy év vagy annál hosszabb, vagy |
| --- | --- |

i.

oklevéllel igazolt, befejezett egyetemi tanulmányoknak megfelelő végzettség, ha az egyetemi képzés szokásos ideje négy év vagy annál hosszabb, vagy

| ii. | oklevéllel igazolt, befejezett egyetemi tanulmányoknak megfelelő végzettség és legalább egyéves megfelelő szakmai tapasztalat, ha az egyetemi képzés szokásos ideje legalább három év. |
| --- | --- |

ii.

oklevéllel igazolt, befejezett egyetemi tanulmányoknak megfelelő végzettség és legalább egyéves megfelelő szakmai tapasztalat, ha az egyetemi képzés szokásos ideje legalább három év.

(2)  A Tanács 2013/488/EU határozata ( 2013. szeptember 23. ) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).

(3)  Az Európai Unió tisztviselői személyzeti szabályzata és az Európai Unió egyéb alkalmazottaira vonatkozó alkalmazási feltételek módosításáról szóló, 2013. október 22-i, 1023/2013/EU, Euratom európai parlamenti és tanácsi rendelettel (HL L 287., 2013.10.29., 15. o.) módosított 259/68/EGK, Euratom, ESZAK rendelet (HL L 56., 1968.3.4., 1. o.) – http://eur-lex.europa.eu.

(4)  Ez az e-mail-cím egy funkcionális postafiókhoz tartozik, és kizárólag azokat az e-maileket képes kezelni, amelyek „normál”bizalmassági megjelölésűek; az ettől eltérő bizalmassági megjelölésű – pl. „személyes”, „magán jellegű”, illetve „bizalmas”– e-mailek nem kerülnek feldolgozásra. Ezért kérjük, válassza a „normál”bizalmassági minősítést.

(5)  Kérjük, hogy a pályázók ne mellékeljenek fényképeket az önéletrajzhoz.

---

I. MELLÉKLET

A Tanács Főtitkárságának horizontális vezetői profilja

A Tanács Főtitkárságán belüli vezetőként Ön mint tanácsadó és mint vezető is értéktöbbletet képvisel, és mindig a Tanács Főtitkárságának képviseletében jár el.

E szerepkörök betöltése során elvárás Önnel szemben, hogy:

mint képviselő

| — | feddhetetlenül járjon el, a Tanács Főtitkárságán kívül és belül egyaránt, |
| --- | --- |

—

feddhetetlenül járjon el, a Tanács Főtitkárságán kívül és belül egyaránt,

| — | az Európai Tanács és a Tanács, valamint az Unió egészének érdekeit szem előtt tartva járjon el. Gondoskodjon az esetleges véleménykülönbségek azonosításáról és rendezéséről, |
| --- | --- |

—

az Európai Tanács és a Tanács, valamint az Unió egészének érdekeit szem előtt tartva járjon el. Gondoskodjon az esetleges véleménykülönbségek azonosításáról és rendezéséről,

| — | bizalmon és nyitottságon alapuló kapcsolatokat építsen ki, és aktív hálózatépítő tevékenységet folytasson, |
| --- | --- |

—

bizalmon és nyitottságon alapuló kapcsolatokat építsen ki, és aktív hálózatépítő tevékenységet folytasson,

| — | legyen eredményorientált és befolyásos, ugyanakkor tiszteletteljes és szolgálatorientált is; |
| --- | --- |

—

legyen eredményorientált és befolyásos, ugyanakkor tiszteletteljes és szolgálatorientált is;

mint tanácsadó

| — | járuljon hozzá az Unió fejlődéséhez. Legyen proaktív és kreatív. Előre gondolkodjon és készüljön tervekkel a jövőbeli fejleményekre. Biztosítson megoldásokat a felmerülő problémákra, |
| --- | --- |

—

járuljon hozzá az Unió fejlődéséhez. Legyen proaktív és kreatív. Előre gondolkodjon és készüljön tervekkel a jövőbeli fejleményekre. Biztosítson megoldásokat a felmerülő problémákra,

| — | tanácsokkal segítse érdekelt feleinket céljaik elérésében, és közben tartsa szem előtt két intézményünk érdekeit. Objektíven és tisztességesen járjon el, |
| --- | --- |

—

tanácsokkal segítse érdekelt feleinket céljaik elérésében, és közben tartsa szem előtt két intézményünk érdekeit. Objektíven és tisztességesen járjon el,

| — | legyen tisztában a döntéshozatal és a nyilvános vita közötti kölcsönhatásokkal. Gondoskodjon róla, hogy az Ön által adott tanácsok figyelembe vegyék érdekelt feleink politikai helyzetét és kommunikációs megfontolásokat is tartalmazzanak, |
| --- | --- |

—

legyen tisztában a döntéshozatal és a nyilvános vita közötti kölcsönhatásokkal. Gondoskodjon róla, hogy az Ön által adott tanácsok figyelembe vegyék érdekelt feleink politikai helyzetét és kommunikációs megfontolásokat is tartalmazzanak,

| — | a tagállamok közötti, valamint az intézményekkel és más érdekelt felekkel megvalósuló együttműködés, jó munkakapcsolatok és kompromisszumok útján segítse elő a legitim döntéshozatalt, |
| --- | --- |

—

a tagállamok közötti, valamint az intézményekkel és más érdekelt felekkel megvalósuló együttműködés, jó munkakapcsolatok és kompromisszumok útján segítse elő a legitim döntéshozatalt,

| — | mindig legyen megfelelően tájékozott a hatáskörébe tartozó területen végbemenő fejleményekről, az Európai Tanács és a Tanács közvetlen tevékenységein túl is. Mindig a teljes képet tartsa szem előtt; |
| --- | --- |

—

mindig legyen megfelelően tájékozott a hatáskörébe tartozó területen végbemenő fejleményekről, az Európai Tanács és a Tanács közvetlen tevékenységein túl is. Mindig a teljes képet tartsa szem előtt;

mint vezető

| — | tegye képessé személyzetének tagjait feladataik ellátására, ruházzon rájuk feladatokat, legyen irántuk bizalommal, támogassa és motiválja őket, adjon visszajelzést, illetve biztosítson iránymutatást számukra, ösztönözze a kezdeményezőkészséget és azt, hogy személyzetének tagjai túllépjenek a sablonos gondolkodáson, valamint a lehető legalacsonyabb szintre csökkentse a hierarchiát és az ellenőrzést, a minőség megőrzése mellett, |
| --- | --- |

—

tegye képessé személyzetének tagjait feladataik ellátására, ruházzon rájuk feladatokat, legyen irántuk bizalommal, támogassa és motiválja őket, adjon visszajelzést, illetve biztosítson iránymutatást számukra, ösztönözze a kezdeményezőkészséget és azt, hogy személyzetének tagjai túllépjenek a sablonos gondolkodáson, valamint a lehető legalacsonyabb szintre csökkentse a hierarchiát és az ellenőrzést, a minőség megőrzése mellett,

| — | egyértelműen fogalmazza meg a célokat és az elvárásokat, és biztosítsa az információáramlást a személyzete számára, a személyzete részéről és a személyzete körében, valamint más főigazgatóságokkal, igazgatóságokkal és szervezeti egységekkel is, |
| --- | --- |

—

egyértelműen fogalmazza meg a célokat és az elvárásokat, és biztosítsa az információáramlást a személyzete számára, a személyzete részéről és a személyzete körében, valamint más főigazgatóságokkal, igazgatóságokkal és szervezeti egységekkel is,

| — | mindenkor a Tanács egész Főtitkárságának – és ne csak saját főigazgatóságának, igazgatóságának vagy szervezeti egységének – érdekeit szem előtt tartva járjon el, és gondoskodjon arról, hogy megfeleljünk érdekelt feleink igényeinek. Számolja fel a silómentalitást, |
| --- | --- |

—

mindenkor a Tanács egész Főtitkárságának – és ne csak saját főigazgatóságának, igazgatóságának vagy szervezeti egységének – érdekeit szem előtt tartva járjon el, és gondoskodjon arról, hogy megfeleljünk érdekelt feleink igényeinek. Számolja fel a silómentalitást,

| — | legyen képes időben kezelni a konfliktusokat, az alulteljesítés problémáját és más nehézségeket; gondoskodjon személyzetének jólétéről és fejlődéséről, valamint tegyen eleget a személyzetével szembeni gondossági kötelezettségének, |
| --- | --- |

—

legyen képes időben kezelni a konfliktusokat, az alulteljesítés problémáját és más nehézségeket; gondoskodjon személyzetének jólétéről és fejlődéséről, valamint tegyen eleget a személyzetével szembeni gondossági kötelezettségének,

| — | a változások ösztönzése és előmozdítása során vonja be személyzetét a vonatkozó folyamatokba, hogy ezáltal biztosítani lehessen, hogy a Tanács Főtitkársága lépést tudjon tartani a fejleményekkel, és dinamikusabb, rugalmasabb és együttműködőbb szereplővé váljon. Fontos, hogy ne csak beszéljen a feladatairól, hanem végezze is el őket, |
| --- | --- |

—

a változások ösztönzése és előmozdítása során vonja be személyzetét a vonatkozó folyamatokba, hogy ezáltal biztosítani lehessen, hogy a Tanács Főtitkársága lépést tudjon tartani a fejleményekkel, és dinamikusabb, rugalmasabb és együttműködőbb szereplővé váljon. Fontos, hogy ne csak beszéljen a feladatairól, hanem végezze is el őket,

| — | vállaljon felelősséget a Főtitkárság humán- és pénzügyi erőforrásainak optimális felhasználásáért. |
| --- | --- |

—

vállaljon felelősséget a Főtitkárság humán- és pénzügyi erőforrásainak optimális felhasználásáért.

---

II. MELLÉKLET

Esélyegyenlőség a Tanács Főtitkárságán

A Tanács Főtitkársága elkötelezett amellett, hogy valamennyi alkalmazottja és az álláshirdetéseire jelentkező pályázók számára egyenlő esélyeket biztosítson. Munkáltatóként a Tanács Főtitkársága elkötelezett amellett, hogy biztosítsa a nők és férfiak közötti egyenlőséget, valamint hogy megelőzze a megkülönböztetés minden formáját. A kiírás feltételeit teljesítő minden jelölt pályázatát szívesen fogadja – bármilyen háttérrel is rendelkezzenek –, minden uniós tagállamból, a lehető legszélesebb földrajzi eloszlás elve alapján.

A Főtitkárság az esélyegyenlőségi politikája révén a következőket szeretné biztosítani:

| — | a nők és férfiak kiegyensúlyozott aránya. A Főtitkárság különösen a vezetői munkakörökbe szorgalmazza női pályázók jelentkezését, mivel a nők jelenleg alulreprezentáltak a vezetői beosztásokban, |
| --- | --- |

—

a nők és férfiak kiegyensúlyozott aránya. A Főtitkárság különösen a vezetői munkakörökbe szorgalmazza női pályázók jelentkezését, mivel a nők jelenleg alulreprezentáltak a vezetői beosztásokban,

| — | inkluzív, akadálymentesebb munkakörnyezet. A fogyatékossággal élő személyzet igényeihez észszerűen alkalmazkodó munkakörnyezet biztosítható, amennyiben ez nem ró indokolatlanul nagy terhet az intézmény erőforrásaira. A Főtitkárság a felvételi eljárás során segítséget tud nyújtani a fogyatékossággal élő személyek számára, |
| --- | --- |

—

inkluzív, akadálymentesebb munkakörnyezet. A fogyatékossággal élő személyzet igényeihez észszerűen alkalmazkodó munkakörnyezet biztosítható, amennyiben ez nem ró indokolatlanul nagy terhet az intézmény erőforrásaira. A Főtitkárság a felvételi eljárás során segítséget tud nyújtani a fogyatékossággal élő személyek számára,

| — | az egyenlőség és a megkülönböztetésmentesség elvét tiszteletben tartó humánerőforrás- és személyzet-gazdálkodási politika, |
| --- | --- |

—

az egyenlőség és a megkülönböztetésmentesség elvét tiszteletben tartó humánerőforrás- és személyzet-gazdálkodási politika,

| — | a személyzet védelme a munkahelyi zaklatással szemben, |
| --- | --- |

—

a személyzet védelme a munkahelyi zaklatással szemben,

| — | a munka és a magánélet összeegyeztethetősége. A Főtitkárság rugalmas munkafeltételeket kínáló átfogó csomagja magában foglal olyan lehetőségeket, mint a távmunka, az egyéni munkaidő, és a szülői szabadság, amely utóbbira a személyzeti szabályzatnak megfelelően az anyák és az apák is jogosultak. A Főtitkárság saját bölcsődét tart fenn kisgyermekek számára, négy éves korig. Az Európai Bizottság az iskolai órák után napközit, a tanítási szünetekben szünidős tevékenységeket biztosít, amelyeket a Főtitkárság személyzetének gyermekei is igénybe vehetnek. |
| --- | --- |

—

a munka és a magánélet összeegyeztethetősége. A Főtitkárság rugalmas munkafeltételeket kínáló átfogó csomagja magában foglal olyan lehetőségeket, mint a távmunka, az egyéni munkaidő, és a szülői szabadság, amely utóbbira a személyzeti szabályzatnak megfelelően az anyák és az apák is jogosultak. A Főtitkárság saját bölcsődét tart fenn kisgyermekek számára, négy éves korig. Az Európai Bizottság az iskolai órák után napközit, a tanítási szünetekben szünidős tevékenységeket biztosít, amelyeket a Főtitkárság személyzetének gyermekei is igénybe vehetnek.

További információk e-mailben kérhetők a következő címen: Equal.opportunities@consilium.europa.eu

---

III. MELLÉKLET

Felülvizsgálati kérelmek – jogorvoslati eljárások panasztétel az európai ombudsmannál

Amennyiben a kiválasztási eljárás bármely szakaszában a pályázó úgy véli, hogy olyan döntés született, amely őt hátrányosan érinti, az alábbi eljárásokhoz folyamodhat:

| — | Kérelem a kiválasztási tanácsadó bizottság döntéseinek felülvizsgálatára |
| --- | --- |

—

Kérelem a kiválasztási tanácsadó bizottság döntéseinek felülvizsgálatára

A kiválasztási tanácsadó bizottság döntéséről szóló értesítés dátumát követő tíz napon belül az e döntésre vonatkozó, indokolással ellátott írásbeli felülvizsgálati kérelmet nyújthat be a következő címre:

| Council of the European Union |
| --- |
| Office for Selection of Officials |
| Rue de la Loi/Wetstraat 175 |
| B-1048 BRUXELLES/BRUSSEL |
| BELGIQUE/BELGIË |
| E-mail-cím: selection.officials@consilium.europa.eu |

Council of the European Union

Office for Selection of Officials

Rue de la Loi/Wetstraat 175

B-1048 BRUXELLES/BRUSSEL

BELGIQUE/BELGIË

E-mail-cím: selection.officials@consilium.europa.eu

| — | Fellebbezési eljárás






  — | Az Európai Unió tisztviselőinek személyzeti szabályzata 90. cikke (2) bekezdésének értelmében a döntésről való értesítés dátumától számított három hónapon belül jogorvoslati kérelmet nyújthat be a következő címre: |
| --- | --- | --- |

—

Fellebbezési eljárás

—

Az Európai Unió tisztviselőinek személyzeti szabályzata 90. cikke (2) bekezdésének értelmében a döntésről való értesítés dátumától számított három hónapon belül jogorvoslati kérelmet nyújthat be a következő címre:

| Council of the European Union |
| --- |
| Legal Advisers to the Administration Unit, ORG 1F |
| Rue de la Loi/Wetstraat 175 |
| 1048 BRUXELLES/BRUSSEL |
| BELGIQUE/BELGIË |
| E-mail-cím: legal.advisersHR@consilium.europa.eu |

Council of the European Union

Legal Advisers to the Administration Unit, ORG 1F

Rue de la Loi/Wetstraat 175

1048 BRUXELLES/BRUSSEL

BELGIQUE/BELGIË

E-mail-cím: legal.advisersHR@consilium.europa.eu

| — | A személyzeti szabályzat 91. cikke alapján bírósági jogorvoslati kérelemmel fordulhat az alábbi bírósághoz: |
| --- | --- |

—

A személyzeti szabályzat 91. cikke alapján bírósági jogorvoslati kérelemmel fordulhat az alábbi bírósághoz:

| General Court of the European Union |
| --- |
| Rue du Fort Niedergrünewald |
| 2925 Luxembourg |
| LUXEMBOURG |

General Court of the European Union

Rue du Fort Niedergrünewald

2925 Luxembourg

LUXEMBOURG

| — | Panasztétel az európai ombudsmannál |
| --- | --- |

—

Panasztétel az európai ombudsmannál

Az Európai Unió valamennyi polgárához hasonlóan a pályázók is panaszt tehetnek az európai ombudsmannál, a következő címen:

| The European Ombudsman |
| --- |
| 1, avenue du Président Robert Schuman – BP 403 |
| 67001 Strasbourg Cedex |
| FRANCE |

The European Ombudsman

1, avenue du Président Robert Schuman – BP 403

67001 Strasbourg Cedex

FRANCE

az Európai Unió működéséről szóló szerződés 228. cikke (1) bekezdésének, valamint az ombudsman feladatainak ellátására vonatkozó szabályokról és általános feltételekről szóló, 1994. március 9-i 94/262/ESZAK, EK, Euratom európai parlamenti határozatban (1) megállapított feltételeknek megfelelően.

Felhívjuk a pályázók figyelmét arra, hogy az európai ombudsmannál tett panaszok nem bírnak halasztó hatállyal a személyzeti szabályzat 90. cikkének (2) bekezdése értelmében a kinevezésre jogosult hatóságnál, illetve a személyzeti szabályzat 91. cikkének és az Európai Unió működéséről szóló szerződés 270. cikkének értelmében a Törvényszéknél panasz vagy jogorvoslati kereset benyújtása tekintetében előírt határidőket illetően.

---

(1)  Az Európai Parlament határozata (1994. március 9.) az ombudsman feladatainak ellátására vonatkozó szabályokról és általános feltételekről (HL L 113., 1994.5.4., 15. o.)

---

IV. MELLÉKLET

Adatvédelem

A Tanács Főtitkársága a kiválasztási eljárásért felelős intézményként biztosítja, hogy a pályázók személyes adatainak kezelése a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről szóló, 2000. december 18-i 2018/1725/EK európai parlamenti és tanácsi rendeletnek (1) megfelelően történjen.

A kiválasztási eljárás jogalapját az Európai Unió tisztviselőinek személyzeti szabályzata és az EU-minősített adatok védelmét szolgáló biztonsági szabályokról szóló, 2013. szeptember 23-i 2013/488/EU tanácsi határozat képezi. A kiválasztási eljárás a Humánerőforrás-igazgatóság (ORG 1) Munkaerő- és Mobilitási Osztályának felelőssége és az osztályvezető ellenőrzése mellett zajlik. A pályázók által szolgáltatott információkat a Személyzeti Felvételi Iroda tagjai és vezetősége, a kiválasztási tanácsadó bizottság tagjai, valamint – szükség esetén – a Jogi Tanácsadói Osztály számára tesszük hozzáférhetővé. A pályázók azonosításához és/vagy a kiválasztási eljárás gyakorlati megszervezéséhez szükséges adminisztratív információkat megkaphatja az értékelőközpont is.

Az adatkezelés célja olyan adatok gyűjtése, amelyek egyrészt lehetővé teszik a Tanács Főtitkárságának álláshirdetéseire jelentkező valamennyi pályázó azonosítását, másrészt pedig a kiválasztási eljárás lebonyolítását.

A kezelendő adatok a következők:

| — | a pályázók azonosítását lehetővé tevő személyes adatok (vezetéknév, utónév/utónevek, születési dátum, nem, állampolgárság), |
| --- | --- |

—

a pályázók azonosítását lehetővé tevő személyes adatok (vezetéknév, utónév/utónevek, születési dátum, nem, állampolgárság),

| — | a pályázók által a kiválasztási eljárás gyakorlati megszervezésének lehetővé tétele érdekében szolgáltatott adatok (postai cím, e-mail-cím, telefonszám), |
| --- | --- |

—

a pályázók által a kiválasztási eljárás gyakorlati megszervezésének lehetővé tétele érdekében szolgáltatott adatok (postai cím, e-mail-cím, telefonszám),

| — | a pályázók által annak eldöntése céljából nyújtott információk, hogy megfelelnek-e az álláshirdetésben szereplő jelentkezési feltételeknek (állampolgárság; nyelvismeret, oklevél/diploma a következő adatokkal: a megszerzés éve, a képesítés megnevezése, a kibocsátó intézmény neve; szakmai tapasztalat), |
| --- | --- |

—

a pályázók által annak eldöntése céljából nyújtott információk, hogy megfelelnek-e az álláshirdetésben szereplő jelentkezési feltételeknek (állampolgárság; nyelvismeret, oklevél/diploma a következő adatokkal: a megszerzés éve, a képesítés megnevezése, a kibocsátó intézmény neve; szakmai tapasztalat),

| — | adott esetben a pályázó személyi biztonsági tanúsítványának típusa és érvényességi ideje, |
| --- | --- |

—

adott esetben a pályázó személyi biztonsági tanúsítványának típusa és érvényességi ideje,

| — | azoknak a kiválasztási teszteknek az eredményei, amelyeken a pályázóknak részt kell venniük, beleértve az értékelőközpont konzultánsai által a kiválasztási bizottság részére készített értékeléseket is. |
| --- | --- |

—

azoknak a kiválasztási teszteknek az eredményei, amelyeken a pályázóknak részt kell venniük, beleértve az értékelőközpont konzultánsai által a kiválasztási bizottság részére készített értékeléseket is.

Az adatkezelés kezdete a pályázati dokumentáció kézhezvételének időpontja. A pályázati anyagokat nyilvántartásba vételüket követően két évig őrzik meg az irattárban.

Minden pályázó gyakorolhatja a személyes adataihoz való hozzáférésre és a személyes adatai helyesbítésére vonatkozó jogát. Az indokolással ellátott kérelmeket a Személyzeti Felvételi Irodának kell elküldeni a selection.officials@consilium.europa.eu e-mail-címre.

A pályázóknak bármikor jogában áll az európai adatvédelmi biztoshoz fordulni (edps@edps.europa.eu).

---

(1)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (
  HL L 295., 2018.11.21., 39. o.).

---

V MELLÉKLET

Image 1

Image 2

Image 3

Image 4

LISTE DES ANNEXES

Annexe 1:

Annexe 2:

Annexe 3:

Annexe 4:

Annexe 5:

Annexe 6:

Annexe 7:

Annexe 8:

---

Image 5

Image 6

Image 7

Image 8

TABLE OF ANNEXES

Annex 1:

Annex 2:

Annex 3:

Annex 4:

Annex 5:

Annex 6:

Annex 7:

Annex 8:

---